INGRS บวกแรง 11% คาดเก็งกำไรแผนธุรกิจเด่น-ราคาหุ้นต่ำบุ๊ก
INGRS บวกแรง 11% คาดเก็งกำไรแผนธุรกิจเด่น-ราคาหุ้นต่ำบุ๊ก
INGRS บวกแรง 11% คาดเก็งกำไรแผนธุรกิจเด่น-ราคาหุ้นต่ำบุ๊ก
31 ส.ค. 2563

ผู้สื่อข่าวรายงานว่า บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS ณ เวลา 15.35น. อยู่ที่ระดับ 0.49 บาท บวก 0.05 บาท หรือ 11.36% ด้วยมูลค่าซื้อขาย 5.65 ล้านบาท คาดเก็งกำไรทางเทคนิค และราคาหุ้นต่ำกว่ามูลค่าทางบัญชีที่ระดับ 1.04 บาท

โดยก่อนหน้านายฮามีดี บิน เมาลอด ประธานเจ้าหน้าที่บริหาร บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS กล่าวว่า บริษัทย่อยในประเทศมาเลเซียและประเทศอินโดนีเซีย ได้รับจดหมายแสดงเจตจำนง (LOI) เพื่อผลิตและจัดส่งชิ้นส่วนยานยนต์สำหรับผู้ผลิต (OEM) ในประเทศมาเลเซียและประเทศอินโดนีเซีย รวม 3 โครงการ โดยเตรียมลงทุนอีก 939.10 ล้านบาท และคาดว่าจะทำให้มีรายได้เข้ามา 4,005.60 ล้านบาท ตลอดอายุสัญญาโครงการ 5-6 ปี โดยโครงการแรกจะเริ่มดำเนินการผลิตในไตรมาส 4 ของงวดปี 2564/2565